କଳା ସଂସ୍କୃତିର କ୍ଷେତ୍ର ଓଡ଼ିଶା ବିଶ୍ବ ପ୍ରସିଦ୍ଧ । ଓଡ଼ିଶାର ଐତିହ୍ୟର ସୁରକ୍ଷା ଦାୟିତ୍ବ ଆମ ସମସ୍ତଙ୍କର । ପର୍ଯ୍ୟଟକ, ଛାତ୍ରଛାତ୍ରୀ ଏହି ଐତିହ୍ୟ ଫଟୋ ପ୍ରଦର୍ଶନୀକୁ ପରିଦର୍ଶନ କରି ଆମ କଳା, ସଂସ୍କୃତି ଓ ପରମ୍ପରା ସମ୍ପର୍କରେ ଜାଣିବା ଉଚିତ୍ ବୋଲି ଅତିଥିମାନେ ଭାଷଣରେ କହିଥିଲେ । ଜବାହର ନବୋଦୟ ବିଦ୍ୟାଳୟ ଓ ଭେଙ୍କେଟେଶ୍ବର ସ୍କୁଲର ଛାତ୍ରଛାତ୍ରୀମାନେ ଏହି ଫଟୋ ପ୍ରଦର୍ଶନୀ ବୁଲି ଦେଖିଥିଲେ । କୁଇଜ୍ ପ୍ରତିଯୋଗିତାରେ ଭାଗନେଇଥିବା ଛାତ୍ରଛାତ୍ରୀମାନଙ୍କୁ ଉତ୍ସାହିତ କରାଯାଇଥିଲା । କାର୍ଯ୍ୟକ୍ରମ ପରିଚାଳନାରେ ଏଏସଆଇର ସମସ୍ତ କର୍ମକର୍ତ୍ତା ସହଯୋଗ କରିଥିଲେ ।
